Skylanders

Skylanders – kompiuterinių žaidimų serija ir su ja susijusios žaislų figūrėlės vaikams, kurias nuo 2011 m. pradėjo leisti JAV „Activision“ kompanija.

 Apie „Skylanders“ 

„Skylanders“ yra kompiuterinių nuotykių žaidimų serija. Žaidimų animacinėje aplinkoje valdomi veikėjai, kurių modeliai atitinka realių žaislų figūrėlių pavidalą. Žaislų figūrėlės taip pat vadinamos skailanderiais (Skylanders) − tai įvairūs monstrai, pramanytos būtybės. Pasak „Skylanders“ istorijos, šios būtybės kažkada gyveno pramanytame Skylands pasaulyje (pavadinimas sudarytas iš dviejų angliškų žodžių: sky − dangus, land − žemė). Skailanderiai buvo šio pasaulio gynėjai nuo blogio jėgų. Skylands pasaulyje įvyko nežinoma katastrofa ir skailanderiai įstrigo žmonių pasaulyje statinių žaislų figūrėlių pavidalu. Skailanderius sugrąžinti į jų pasaulį (kompiuterinio žaidimo) galima per pjedestalą „Portal of Power“, kuris pajungiamas prie žaidimų konsolės. Su žaidimu parduodami supakuoti „Portal of Power“ ir kelios skailanderių žaislų figūrėlės, kitas figūrėles reikia įsigyti atskirai.

„Skylanders“ franšizę sukūrė JAV „Toys for Bob“ studija, priklausiusi „Activision“.polygon.com, 2014-4-16 2008 m. „Vivendi“ perėmus „Activision“ kontrolę, į jos naudojamą nuosavybę pateko keleto senų žaidimų franšizių prekiniai ženklai, tarp jų drakono Spyro. „Toys for Bob“ studija nusprendė naudoti drakoniuko Spyro vardą marketingo tikslais pirmajam „Skylanders“ žaidimui ir Spyro žaislo figūrėlė laikoma pirmuoju skailanderiu. Su kiekvienu išleistu nauju žaidimu buvo išleidžiami vis nauji skailanderių figūrėlių rinkiniai. Kiekvienas skailanderis priskirtas kurioms nors magijos klasėms. Senesnės kartos skailanderius galima naudoti su naujesniais žaidimais, tačiau naujesnės kartos skailanderiai nesuderinami su senesniais žaidimais. Su pirmaisiais trimis žaidimais išleista 80 skailanderių figūrėlių. 

„Skylanders“ franšizė susilaukė didelės komercinės sėkmės. Nuo 2011 m., kai pasirodė pirmieji skailanderiai, iki 2015 m. vidurio buvo parduota daugiau nei 250 mln. vnt. žaislų figūrėlių ir franšizė surinko 3 mlrd. JAV dolerių pajamų.gamespot.com Pagrindiniai franšizės konkurentai: „Disney“ leidžiami „Disney Infinity“ (pradėta 2013 m.), „Nintendo“ − amiibo (2014) ir „Warner Bros.“ − „LEGO Dimensions“ (2015).

 „Skylanders“ žaidimų serija 
„Skylanders“ žaidimai išleisti visoms pagrindinėms žaidimų konsolėms, taip pat sukurti papildomi žaidimai mobiliosioms platformoms ir interneto naršyklės pagrindu veikiantys.

Pagrindinių žaidimų serija:
 Pavadinimas Išleidimo metai Platforma Pastabos  „Skylanders: Spyro's Adventure“2011 „Xbox 360“, „Nintendo 3DS“, „Nintendo Wii“, „PlayStation 3“, „Nintendo Wii U“, „Mac“. „Windows“ Su žaidimu buvo supakuotos 3 skailanderių figūrėlės, tarp jų drakono Spyro „Skylanders: Giants“ 2012 „Xbox 360“, „Nintendo 3DS“, „Nintendo Wii“, „PlayStation 3“, „Nintendo Wii U“, „Mac“ „Windows“ Naujieji skailanderiai buvo dvigubai didesni už senesnės kartos „Skylanders: Swap Force“ 2013 „Xbox 360“, „Nintendo 3DS“, „Nintendo Wii“, „PlayStation 3“, „Nintendo Wii U“, „Xbox One“ „PlayStation 4“ Skailanderių figūrėlės buvo sudarytos iš dviejų dalių, kurias buvo galima sukeisti tarpusavyje „Skylanders: Trap Team“ 2014 „Xbox 360“, „Nintendo 3DS“, „Nintendo Wii“, „PlayStation 3“, „Nintendo Wii U“, „Xbox One“, „PlayStation 4“, „iPad“, „Android“  „Skylanders: SuperChargers“ 2015 „Xbox 360“, „Nintendo 3DS“, „Nintendo Wii“, „PlayStation 3“, „Nintendo Wii U“, „Xbox One“, „PlayStation 4“, „iPad“, „Apple TV“ Skailanderių figūrėlės buvo su jų transporto priemonėmis „Skylanders Imaginators“ 2016  „Xbox 360“, „PlayStation 3“, „Nintendo Wii U“, „Xbox One“, „PlayStation 4“,„Nintendo Switch“ Žaidime galima susikurti savo skailanderius su pasirinktomis kovos galimybėmis. Šie skailanderiai išsaugomi žaisle „kristale“, panašiai kaip pokemonai pokenball kamuolyje.

 Nuorodos 
 „Skylanders“ oficialus tinklalapis
 giantbomb.com
 mobygames.com

 Išnašos 

Kategorija:Kompiuterinių žaidimų serijos
Kategorija:Nuotykių žaidimai
Kategorija:Žaislai